62019CJ0072_INF
2020 m. gruodžio 3 d. Teisingumo Teismo (septintoji kolegija) sprendimas
Saleh Thabet ir kt. / Taryba
(Sujungtos bylos C-72/19 P ir C-145/19 P) (
1
)
„Apeliacinis skundas – Ribojamosios priemonės, taikomos atsižvelgiant į padėtį Egipte – Lėšų ir ekonominių išteklių įšaldymas – Asmenų, subjektų ir įstaigų, kurių lėšos ir ekonominiai ištekliai įšaldyti, sąrašas – Apeliantų pavardžių palikimas sąraše – Trečiosios valstybės institucijos sprendimas – Europos Sąjungos Tarybos pareiga patikrinti, ar šis sprendimas priimtas paisant teisės į gynybą ir teisės į veiksmingą teisminę apsaugą – Pareiga motyvuoti“
Bendra užsienio ir saugumo politika – Ribojamosios priemonės, taikomos atsižvelgiant į padėtį Egipte – Sprendimas įšaldyti lėšas – Priėmimas arba palikimas remiantis trečiosios valstybės valdžios institucijos nacionaliniu sprendimu įšaldyti lėšas – Leistinumas – Sąlyga – Nacionalinis sprendimas, priimtas paisant teisės į gynybą ir teisės į veiksmingą teisminę gynybą – Tarybai tenkanti pareiga patikrinti – Pareiga motyvuoti – Apimtis
(Europos Sąjungos pagrindinių teisių chartijos 47 straipsnis; Tarybos sprendimai (BUSP) 2016/411 ir (BUSP) 2017/496; Tarybos reglamentas 2017/491)
(žr. 32, 33, 37–41, 43, 45 ir 46 punktus)
Rezoliucinė dalis
1.
Panaikinti 2018 m. lapkričio 22 d. Europos Sąjungos Bendrojo Teismo sprendimą Saleh Thabet ir kt. / Taryba (T‑274/16 ir T‑275/16, nepaskelbtas Rink., EU:T:2018:826) tiek, kiek juo Bendrasis Teismas atmetė ieškinius dėl 2016 m. kovo 18 d. Tarybos sprendimo (BUSP) 2016/411, kuriuo iš dalies keičiamas Sprendimas 2011/172/BUSP dėl ribojamųjų priemonių, taikytinų tam tikriems asmenims, subjektams ir organizacijoms atsižvelgiant į padėtį Egipte, ir 2017 m. kovo 21 d. Tarybos sprendimo (BUSP) 2017/496, kuriuo iš dalies keičiamas Sprendimas 2011/172/BUSP dėl ribojamųjų priemonių, taikytinų tam tikriems asmenims, subjektams ir organizacijoms atsižvelgiant į padėtį Egipte, panaikinimo.
2.
Panaikinti 2018 m. gruodžio 12 d. Europos Sąjungos Bendrojo Teismo sprendimą Mubarak / Taryba (T‑358/17, nepaskelbtas Rink., EU:T:2018:905).
3.
Panaikinti sprendimus 2016/411 ir 2017/496 tiek, kiek jie susiję su Suzanne Saleh Thabet, Gamal Mohamed Hosni Elsayed Mubarak, Alaa Mohamed Hosni Elsayed Mubarak bei Heddy Mohamed Magdy Hussein Rassekh ir Khadiga Mahmoud El Gammal.
4.
Panaikinti Sprendimą 2017/496, 2017 m. kovo 21 d. Tarybos įgyvendinimo reglamentą (ES) 2017/491, kuriuo įgyvendinamas Reglamentas (ES) Nr. 270/2011 dėl ribojamųjų priemonių, taikytinų tam tikriems asmenims, subjektams ir organizacijoms, atsižvelgiant į padėtį Egipte, 2018 m. kovo 21 d. Tarybos sprendimą (BUSP) 2018/466, kuriuo iš dalies keičiamas Sprendimas 2011/172/BUSP dėl ribojamųjų priemonių, taikytinų tam tikriems asmenims, subjektams ir organizacijoms atsižvelgiant į padėtį Egipte, ir 2018 m. kovo 21 d. Tarybos įgyvendinimo reglamentą (ES) 2018/465, kuriuo įgyvendinamas Reglamentas (ES) Nr. 270/2011 dėl ribojamųjų priemonių, taikytinų tam tikriems asmenims, subjektams ir organizacijoms, atsižvelgiant į padėtį Egipte, tiek, kiek jie susiję su Mohamed Hosni Elsayed Mubarak.
5.
Priteisti iš Europos Sąjungos Tarybos bylinėjimosi išlaidas, patirtas pirmojoje instancijoje ir apeliacinėje instancijoje.
(
1
)	OL C 35, 2021 2 1.